

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.16** | 2024. gada 31. oktobrī  |

**23.**

**Par grozījumiem Ogres novada pašvaldības domes 2023. gada 30. novembra lēmumā “Par Ogres novada teritorijas plānojuma un tematisko plānojumu**

 **izstrādes uzsākšanu”**

Ogres novada pašvaldības (turpmāk – Pašvaldība) dome 2023. gada 30. novembrī pieņēma lēmumu “Par Ogres novada teritorijas plānojuma un tematisko plānojumu izstrādes uzsākšanu”[[1]](#footnote-1) (turpmāk – Lēmums). Lēmuma 1. punkts noteic uzsākt Ogres novada teritorijas plānojuma (turpmāk –Teritorijas plānojums) izstrādi Ogres novada administratīvajai teritorijai. Lēmuma 3. punkts noteic uzsākt septiņu tematisko plānojumu izstrādi. Minēto teritorijas attīstības plānošanas dokumentu darba uzdevumi noteikti Lēmuma 1.-8. pielikumā.

Saskaņā ar Pašvaldības domes 2024. gada 29. augusta lēmumu “Par grozījumiem Ogres novada pašvaldības domes 2023. gada 30. novembra lēmumā “Par Ogres novada teritorijas plānojuma un tematisko plānojumu izstrādes uzsākšanu””[[2]](#footnote-2) grozīti Teritorijas plānojuma un tematisko plānojumu darba uzdevumi.

Nolūkā efektivizēt Teritorijas plānojuma un tematisko plānojumu izstrādes procesu konstatēta nepieciešamība:

[1] precizēt un detalizēt Plūdu riska un meliorācijas sistēmas attīstības tematiskā plānojuma darba uzdevumu (noteikts Lēmuma 4. pielikumā);

[2] uzņēmējdarbībai nepieciešamo teritoriju noteikšanai neizstrādāt Uzņēmējdarbības attīstībai nepieciešamo teritoriju tematisko plānojumu (darba uzdevums noteikts Lēmuma 8. pielikumā), atbilstoši papildinot darba uzdevumu Ogres novada teritorijas plānojuma izstrādei (noteikts Lēmuma 1. pielikumā), precizējot tematisko plānojumu skaitu Lēmumā un tā pielikumos;

[3] kultūras pieminekļu individuālās aizsargjoslas izstrādāt tikai Ogres novada pilsētu un ciemu teritorijā esošajiem kultūras pieminekļiem, kuriem tās nav izstrādātas, kā arī kultūras pieminekļiem, kuru aizsargjoslas skar pilsētu vai ciemu teritoriju;

[4] ņemot vērā, ka saskaņā ar Ministru kabineta 2003. gada 15. jūlija noteikumu Nr. 392 “Kultūras pieminekļu aizsargjoslas (aizsardzības zonas) noteikšanas metodika” 2.3. punktu kultūras pieminekļu aizsardzības zonas projektā ietveramos uzturēšanas režīma noteikumus izsniedz Nacionāla kultūras mantojuma pārvalde, tie nebūs jāizstrādā Pašvaldībai, tādējādi būtu jāsvītro darba uzdevuma Ogres novada teritorijas plānojuma izstrādei (Lēmuma 1. pielikums) 1.2.2.36. apakšpunkts, kurš nosaka prasību izstrādāt kultūras pieminekļu izmantošanas un saglabāšanas prasības katram kultūras piemineklim.

Ņemot vērā minēto un pamatojoties uz Teritorijas attīstības plānošanas likuma 12. panta pirmo daļu, Ministru kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” 75., 77. un 127. punktu,

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Izdarīt Ogres novada pašvaldības (turpmāk – Pašvaldība) 2023. gada 30. novembra lēmumā “Par Ogres novada teritorijas plānojuma un tematisko plānojumu izstrādes uzsākšanu” šādus grozījumus:
	1. svītrot 3.7. punktu;
	2. aizstāt 4. punktā skaitli “8” ar skaitli “7”;
	3. papildināt 1. pielikumu “Darba uzdevums Ogres novada teritorijas plānojuma izstrādei” ar 1.2.2.20.1 apakšpunktu šādā redakcijā: “Rūpnieciskās apbūves teritorijai detalizēt atļautos izmantošanas veidus, nosakot apakšzonas, ievērojot potenciālo ietekmi uz esošo/plānoto dzīvojamo un publisko apbūvi, rekreācijai/tūrismam izmantojamajiem (t.sk. potenciāli izmantojamos) objektiem, dabas resursiem u.c., vides riskus un infrastruktūras nodrošinājumu.”;
	4. papildināt 1. pielikuma “Darba uzdevums Ogres novada teritorijas plānojuma izstrādei” 1.2.2.35. apakšpunktu aiz vārda “attēlot” ar vārdiem “pielikumā noteikto”;
	5. papildināt 1. pielikumu “Darba uzdevums Ogres novada teritorijas plānojuma izstrādei” ar pielikumu saskaņā ar 1. pielikumu;
	6. svītrot 1. pielikumā “Darba uzdevums Ogres novada teritorijas plānojuma izstrādei” 1.2.2.36. un 1.2.2.42.8. apakšpunktu;
	7. aizstāt 2. pielikuma “Darba uzdevums Transporta infrastruktūras attīstības tematiskā plānojuma izstrādei” 1. punkta pēdējā rindkopā skaitli “7” ar skaitli “6”;
	8. aizstāt 3. pielikuma “Darba uzdevums Mājokļu attīstības tematiskā plānojuma izstrādei” 1. punkta pēdējā rindkopā skaitli “7” ar skaitli “6”;
	9. izteikt 4. pielikumu “Darba uzdevums Plūdu riska un meliorācijas sistēmas attīstības tematiskā plānojuma izstrādei” jaunā redakcijā (2. pielikums);
	10. aizstāt 5. pielikuma “Darba uzdevums Ūdenssaimniecības attīstības tematiskā plānojuma izstrādei” 1. punkta pēdējā rindkopā skaitli “7” ar skaitli “6”;
	11. aizstāt 6. pielikuma “Darba uzdevums Dabas un apstādījumu teritoriju, ūdens teritoriju un krastmalu, ainavu un kultūrvēsturiskā mantojuma tematiskā plānojuma izstrādei” 1. punkta pēdējā rindkopā skaitli “7” ar skaitli “6”;
	12. aizstāt 7. pielikuma “Darba uzdevums Pilsētu un ciemu publiskās ārtelpas vizuālās identitātes tematiskā plānojuma izstrādei” 1. punkta pēdējā rindkopā skaitli “7” ar skaitli “6”.
2. Uzdot Pašvaldības Centrālās administrācijas Attīstības un plānošanas nodaļas telpiskajam plānotājam Jevgēnijam Dubokam:
	1. piecu darbdienu laikā pēc šī lēmuma pieņemšanas ievietot to Teritorijas attīstības plānošanas informācijas sistēmā;
	2. divu nedēļu laikā pēc šī lēmuma pieņemšanas nodrošināt paziņojuma par šo lēmumu publicēšanu Pašvaldības oficiālajā tīmekļvietnē [www.ogresnovads.lv](http://www.ogresnovads.lv);
	3. nodrošināt paziņojuma par šī lēmuma pieņemšanu publicēšanu tuvākajā Pašvaldības informatīvā izdevuma “Savietis” numurā.

**3.** Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)

1. <https://geolatvija.lv/geo/tapis?documents=open#document_28888> [↑](#footnote-ref-1)
2. <https://tapis.gov.lv/tapis/lv/downloads/195215>, <https://tapis.gov.lv/tapis/lv/downloads/195216> [↑](#footnote-ref-2)